CELEX: 32020D1638
Language: lv
Date: 2020-11-05 00:00:00
Title: Padomes Lēmums (ES) 2020/1638 (2020. gada 4. novembris) par nostāju, kas Eiropas Savienības vārdā jāieņem Starptautiskajā kafijas padomē

6.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 371/1
               
            
         PADOMES LĒMUMS (ES) 2020/1638
         (2020. gada 4. novembris)
         par nostāju, kas Eiropas Savienības vārdā jāieņem Starptautiskajā kafijas padomē
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Starptautisko kafijas nolīgumu (ICA) Savienība noslēdza ar Padomes Lēmumu 2008/579/EK (1), un tas stājās spēkā 2011. gada 2. februārī.
                  
               
                     (2)
                  
                  
                     Saskaņā ar ICA 48. panta 1. punktu ICA ir spēkā desmit gadus pēc tam, kad tas stājies spēkā provizoriski vai galīgi, ja to nepagarina vai neizbeidz saskaņā ar minēto pantu.
                  
               
                     (3)
                  
                  
                     Saskaņā ar ICA 9. pantu Starptautiskā kafijas padome (ICC) kā Starptautiskās kafijas organizācijas (ICO) augstākā iestāde ir atbildīga par visu to funkciju izpildi, kas nepieciešamas, lai īstenotu ICA noteikumus. Saskaņā ar ICA 48. panta 3. punktu ICC pēc ICA termiņa beigām var nolemt to pagarināt uz vienu vai vairākiem secīgiem laikposmiem, kas kopā nepārsniedz astoņus gadus.
                  
               
                     (4)
                  
                  
                     
                        ICC 127. sesijā 2020. gada 11. septembrī apstiprināja Rezolūciju 471, pagarinot ICA par vienu gadu.
                  
               
                     (5)
                  
                  
                     Ņemot vērā kafijas nozares nozīmi vairākās dalībvalstīs un Savienības ekonomikā, Savienības interesēs spēt piedalīties ICA līdz brīdim, kad provizoriski vai galīgi stāsies spēkā jauns nolīgums.
                  
               
                     (6)
                  
                  
                     Ir lietderīgi noteikt nostāju, kas Savienības vārdā jāieņem ICC, jo ICC lēmumi par ICA pagarināšanu Savienībai ir saistoši.
                  
               
                     (7)
                  
                  
                     Saskaņā ar ICA 48. panta 3. punktu Savienība varēja iebilst pret ICC lēmumu par ICA pagarināšanu pirms tā termiņa beigām,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem ICC, ir šāda:
            
                        a)
                     
                     
                        neiebilst pret ICC lēmumu pagarināt ICA par vienu gadu, kā izklāstīts Rezolūcijā 471, kas apstiprināta ICC 127. sesijā,
                     
                  
                        b)
                     
                     
                        vajadzības gadījumā nākamajās ICC sanāksmēs balsot par ICA pagarināšanu par laikposmiem, kas kopumā nepārsniedz astoņus gadus pēc ICA sākotnējā termiņa beigām vai līdz brīdim, kad provizoriski vai galīgi stājas spēkā jauns nolīgums, atkarībā no tā, kas notiek agrāk.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 4. novembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2008/579/EK (2008. gada 16. jūnijs) par to, lai Eiropas Kopienas vārdā parakstītu un noslēgtu 2007. gada Starptautisko kafijas nolīgumu (OV L 186, 15.7.2008., 12. lpp.).